Във връзка с постъпило уведомление с вх. № ОВОС-2487/07.09.2023г. и допълнителна информация с вх. № ОВОС-2487-1/27.09.2023г. за инвестиционно предложение (ИП): „Млекопреработвателно предприятие и обект за месопреработка“ в УПИ II **-** ресторант и сладкарница,кв.19 по плана на с. Стряма, община Раковски, на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционно предложение касае млекопреработвателно предприятие и обект за месопреработка. Предвижда се в млекопреработвателното предприятие да се преработва краве мляко до 1 т на ден /360 т годишно/, като ще се произвежда кисело мляко и айрян в полиетиленови опаковки за еднократна употреба.

Предвижд се и да се извършва месопреработка с капацитет за преработка до 300 кг на ден охладени меса трупни меса или замразени обезкостени до месни разфасовки и заготовки.

Така заявеното ИП попада в обхвата на т. 7, буква „в“ от приложение № 2 от Закона за опазване на околната среда /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000578 „Река Марица“.

Копие на писмото е изпратено до Община Раковски и Кметство с. Стряма

Отговорено от РИОСВ-Пловдив на 11.10.2023г.